Twee Nelle, 'n bottel en 'n Barnard – Roekeloos
Gepubliseer deurRoekeloos	 19/07/2009 19/11/2019 Los kommentaar op Twee Nelle, 'n bottel en 'n Barnard
Drie ou vriende vertrek eersdaags op toer. As 'n trio komplimenteer hul mekaar se uiteenlopende style om met iets heel uniek vorendag te kom.
Gert Vlok Nel, 'n kunstenaar wat tans in Europa groot erkenning as digter en musikant geniet het ook al op eie bodem diep in gehore se hart geklim. "Beaufort-Wes se beautiful woorde" word vandag nog beskou as een van die belangrikste albums in Afrikaanse musiek. Dit ter syde gestel, is die beskeie Gert maar net bly om, in sy eie woorde, deel van 'n rock and roll toer te wees.
Die ander Nel in die verhaal is natuurlik Bacchus. "Oppieplaas", sy volkslied vir die outcasts, geniet kultusstatus by verskeie musiekfeeste. Daar is egter meer in die man se arsenaal as saamsing liedjies en gehore by onlangse vertonings sal getuig dat sy debuut album, 'In die arms van die nag' net n sterk fondasie is vir groter werke wat volg. Bacchus dring aan om sy kant te bring met bestuur skofte op die toer. Die ander twee is tans op soek na n 'state of the art' G.P.S.
Brixton Barnard wat tot onlangs betrokke by Trike en die Brixton moord en Roof orkes. Van sy beste werk kan onder andere op albums soos 'volle militere eerbetoon' en 'terug in skubbe' gehoor word. Hy werk tans aan n solo album en is ook betrokke by die punk groep Plank.
Gehore kan uitsien na nuwe vertolkings van ou gunstelinge en ook interpretasies van ander kunstenaars se werke.
Gert Vlok Nel, Bacchus Nell en Brixton Barnard
Die ouens is 5 Augustus by Die Boer in Durbanville.
Gepubliseer deurRoekeloos 19/07/2009 19/11/2019 Gepubliseer inMusiekSleutelwoorde: Bacchus Nel, Brixton Barnard, Gert Vlok Nel